
                                 אגודת התעופה הכללית בישראל
Israel Association of General Aviation

סיכום פגישה שנערכה ביום 27 אוקטובר 2008
בהשתתפות:
גיל ארנון מנהל אגף בכיר -  אגף תעופה כללית ברת"א


ירון אפרת - יו"ר אגודת התעופה הכללית


נתן שרון - חבר ועד מנהל באגודת התעופה הכללית
מטרות הפגישה:

1. היכרות פורמאלית לאור כניסתו של גיל לתפקיד. 
2. הצגת נושאים ובעיות של התעופה הכללית.
3. תאום ציפיות להמשך שיתוף פעולה.
1. היכרות פורמאלית – 

· לאור היכרות הדדית אישית של המשתתפים, היה צורך מועט להציג את אגודת התעופה הכללית. ירון ונתן הציגו את הקמת צוות חדש לשמירת זכויות טייסים ובעלי מטוסים.

· גיל הציג את מטרות האגף בראשו הוא עומד וציין כי גויסו לאחרונה ארבע ממלאי תפקידים שיסייעו לו במילוי תפקידו. מטרות התפקיד- על פי גיל לקדם את התעופה הכללית ולהעלות את רמת הבטיחות.
2. הנושאים שהוצגו על ידי נציגי האגודה –
· ביטול ההגבלות שהוטלו לאחרונה על התעופה הכללית בשדה דב. ההגבלות הוטלו על פי דרישת חיל האויר. גיל הסביר את תהליך קבלת ההחלטה וציין כי סוכם עם חיל האויר שהנושא ייבדק פעם נוספת בהקדם.
נציגי האגודה הביעו התנגדות עקרונית להחלטה ששמה תווית כוללנית על טייסי התעופה הכללית הפרטית. שדה דב  הוא שדה אזרחי, על רש"ת מוטלת חובה לספק שירותי פקוח לאזרחים (על פי חוק). על פי כל קנה מידה  ישראלי ובין לאומי העומס בשדה דב סביר בהחלט. אם הפקחים הצבאים לא מסוגלים להשתלט  על העומס, על רש"ת לפתור את הבעיה.

הגישה שהטיסות הפרטיות הן לצורכי תחביב והנאה  והמסחריות לצורכי עסק, גם היא אינה מקובלת על האגודה, כל הנוסעים בטיסות המסחריות לאילת ולחו"ל  הן של נופשים היוצאים לחופש. גם הטיסות הרומנטיות מטרתן בילוי בלבד וזה שהן מבוצעות על ידי  חברות מסחריות לא מצדיקה את ההפליה.

· האגודה מצפה מרת"א לטפל בעוד מועד במניעת הכוונה לסגור את שדה דב וחיפה בשבתות.יש לקבוע כמטרה איזרוח  שרותי התעופה בשדות אילו ולהתחיל לפעול לשם כך לאלתר.
· לאור סגירת שדה דב לשיפוצים האגודה מבקשת להסיר זמנית חלק מהמגבלות החלות על הרצליה. כמו למשל התחלת פעילות ביות שישי ושבת מוקדם יותר. פתיחת השדה בסופי שבוע בין השעות 14:00 ל 16:00 .
· הפחתת האגרות המוטלות על ידי רת"א לתעופה הכללית. אגרות אלו הוגדלו משמעותית בשנה שעברה וגורמות לייקור שעות טיסה, אי חידוש הגדרי מכשירים, יצאת טייסים מהענף. לאחרונה נסגרו שתי חברות בגלל קשיים כלכליים.
· מתן אפשרות לטייסי התעופה הכללית להשתמש במנחתים ללא צורך ברישיונות הפעלה ולחילופין מתן רישיון הפעלה לאגודה בתשלום אגרה אחת מינימאלית באופן חד פעמית ולא אגרה שנתית לכל מנחת ומנחת. האפשרות להפעלת המנחתים תעודד השתתפות טייסים פרטיים באירועים תגדיל את שעות הטיסה ותתרום לבטיחות טיסה.
· טיסות CVFR - הפרשנות שחיל אויר נותן לטיסה ראיה מבוקרת הופכת אותה למעשה לבקרה אקטיבית כאשר הבקר לוקח על עצמו את האחריות להפרדה כמו בטיסת מכשירים. לדעת האגודה המשמעות של טיסת ראיה  מבוקרת צריכה להיות  טיסת ראיה (VFR  ) מבוקרת לצרכי בטחון עם קשר דו כווני מינימאלי עם הבקרה ולקבלת התראות (כמו FLIFHT FOLLO בארה"ב) . האחריות להפרדה בטיסות ראיה מוטלת על הטייסים לא על הבקרה. . חיל האויר הסביר לנציגי אגודת התעופה שאלה הנוהלים שלו ואין באפשרותו לעבוד אחרת. האגודה מבקשת התערבות רת"א לפתרון הבעיה.
· האגודה מבקשת שהתעופה הכללית תקבל עדיפות בסופי שבוע כאשר חיל האויר לא טס. עדיפות שתתבטא בשימוש בנתיבי חיל אויר, בביטול הצורך בהגשת מרשה מראש לטיסות חריגות וכו'.
· האגודה מבקשת לאפשר טיסה לאילת בגבהים הנמוכים של נתיב J10  לטייסי VFR ולמטוסים ללא מינימום מהירות.
· שדה הרצליה הוא שדה מרכזי של התעופה הכללית ואיננו משמש לטיסות בינלאומיות. החלת כללי ICAO איננה הכרחית אם אין טיסות בינלאומיות.  הניסיון להתאים את השדה  לתקני ICAO תגרום לנזק רב למשתמשים. כך למשל החלת התקנים האמורים על  חניות מטוסים ופעילויות שונות הוא הכבדה מיותרת שתצמצם את פעילות התעופה הכללית ותפגע בה אנושות.
3. תאום ציפיות והמשך שיתוף פעולה –
הצדדים סיכמו על שיתוף פעולה וסיוע הדדי למניעת הפעלת גזירות חד צדדיות.

גיל רואה חשיבות בהקלת התנאים לקיום תעופה כללית בארץ, יחד עם העלאה מתמדת של רמת הבטיחות.

גיל פועל ביוזמתו להוזלת הדלק (100LL  ) ולהכנסתו לפיקוח החל משנה הבאה.

רשם: נתן שרון

